Ich, Ruͤdi Fluͤman von Biralof, beken̄ offenlich mitt disem brief, ✳ das dis hienach geschribnē zwey guͤter ze Biralof un̄ da umb
gelegen mitt ir rechtūg und zuͤgehoͤrd von Trostberg har ze manlechen komen und aber jetz von minē junckhˀn vō Luternow lechn̄ und mich also von Uͦlrich Etterlin von Brugg zekouf umb zechen guldin ankomen sind. ✳ ✳ und das ich die daruf,
uff datū dis und des lechenbriefs, den ich darub̄ hab von dem edeln und vesten junckher, Hansuͦlrichn̄ von Lutˀnow, minē gnedigen hern, zerechtem, ledigen manlechn̄ empfangē un̄ im gesworn hab, ✳ die also zeman̄lechn̄ von im un̄ sinē nachkomen
zehabent und inen davon und mitt gehorsam zesind, zedienent un̄ zetuͦnd, das ein lechēman sinē lechēherˀn von sinˀ man̄
lechn̄ wegen zetuͦnd schuldig ist, und inē ander lechenschaft, manschaft und andˀn irn rechten aͧn schaden, ✳ alles nach man̄lechēs
un̄ lands recht un̄ gewonheit ungevarlich. ✳ item und sind dis namlich die stuck beider guͤtern nach in̄halt der egemelten
briefen: ✳ des einen guͦts, ✳ das ettwan des Dussen von Biralof gesin ist, ✳ sind dis die stuck: ✳ des erstē ein halb juchart ackers
ze Biralof under der Steig gelegen oben Uff dem Geishag und stost uff min, des Fluͤmans, acker. ✳ itē ein halb juchart ackers
ze Biralof, hinder des Dussen hus, inder obˀn zelg, zwischent min, des Fluͤmans guͤtˀn gelegen ✳ und genēpt Hermans Acker, ✳ stost
an die hushofstatt. ✳ item vor Eichald₎ ze Goͤttishusen ein halb juchart ackers, genan̄t Birkenacker, zwischēt min, des Fluͤ¬
mans, guͤtˀn gelegen. ✳ itē inder nidern zelg ze Biraloͧf ein halb juchart ackers, genan̄t das Mùli Aͤckerli, zwischēt min, des
Fluͤmans, guͤtern gelegē. ✳ itē ein acker, genan̄t der Grebler ze Biralof im wiger unden an min, des Fluͤmans, acker bi der Ar
gelegen. ✳ item ein mattbletzli lit ze Biralof hindˀ den hùsern, nebēt des von Mûlinen guͤt, ✳ das ich buwt. ✳ ✳ so sind die stuck des
andˀn guͦts ✳ und das hatt ettwan der Frig gehept ✳ und das vom Engelman erkouft, ✳ des ersten ze Goͤttishusen uff dem Reinackˀ
ein aͤckerli an min, des Fluͤmans, acker gelegen, stost hinab uff den Reinacker und hinuf an den weg. item vor der Eichald₎
ein juch, zwischent des Dussen un̄ min, des Fluͤmans, ackˀn gelegē. itē unden am Ùtirein undˀ der Steig, in der zelg ze Biralof, uff dem Rein ✳ lit ein aͤckerli, trett uff des Dussen und min acker. ✳ itē ze Biralof uff dem Kurtzen Steiglin lit ein juchart
ackers, genant Kalchbett, zwischent der Steig und der rùti. ✳ aber ein juchart ackers ze Biralof, undˀm Geishag, andes Dussen
acker gelegen. ✳ item ein aͤkerli ze Biralof gelegen, do das husz ufstaͧt, ✳ stost anden weg ✳ und uff min, des Fluͤmans, acker. un̄
ein mattbletzli ✳ nid dem hus, undˀm weg an min, des Fluͤmans, matten gelegen. ✳ aber ein aͤckerli in der obˀn zelg ze Biralof
gelegen an min, des Fluͤmans, acker. ✳ aber ein aͤckerli daselbs ander Steinreiten, am hag bim wolfbirboͧm gelegen, ✳ trett hinab uff den weg. ✳ aber ein acker daselbs uff dem Rein, an min, des Fluͤmans, acker gelegen. ✳ und des alles zuͦ urkùnd han
ich, obgenātˀ Ruͤdi Fluͤman, erbetten ✳ den ersamen Uͤlrich am Buͤl, hofmeister ze Kùngsfeld₎, min hern, das der sin insigel
fùr mich brestēhalb eigens insigels mich damitt in̄halt dis briefs wissentlich ze bewisen, ✳ doch minē gnedigē frowē
und irm gotzhus und nachkomen ze Kùngsfelden, ✳ ouch im und sinen erben in allweg aͧn schaden, ✳ offenlich hat gehēckt
andisen brief, ✳ der geben ist uff den ersten tag brachmanodes, do man zalt von Cristi geburt vierzechenhundert
sechzig und siben jar. ✳